cyanic-selkie/wikianc huggingface dataset:
Totuus kiihottaa
Suomen Perustan valtionavustuksen takaisinperintä
Kirjan sisällön vuoksi opetus- ja kulttuuriministeriö päätti selvittää, onko julkaisu ristiriidassa ajatuspajaa koskevan valtionavustuspäätöksen kanssa. Avustuksen saajan on edistettävä tasa-arvoa ja yhdenvertaisuutta, eikä ministeri Hanna Kososen mukaan julkaisu täytä tätä velvollisuutta. Suomen Perusta keskeytti Hankamäen kirjan julkaisun. Syyskuussa 2020 ministeriö peri Suomen Perustalta takaisin kirjaan käytetyn valtionavustuksen arvioidun määrän eli noin 10 000 euroa.
Jussi Halla-aho kritisoi selvitystä, jota hän piti poliittiseen oppositioon kohdistuvana taloudellisena painostuksena:
Perussuomalaiset valittivat valtionavustuksen takaisinperinnästä hallinto-oikeuteen.
Hankamäen vastine
Hankamäki julkaisi vuonna 2022 vastaanottotutkimuksen ''Pavlovin koirat. Tieteellinen tuomio median ja byrokraattien kostosta''. Siinä hän kirjoittaa, ettei mediatutkimuksen merkityksestä pitäisi päättää arvostelluissa medioissa eikä Totuus kiihottaa -kirjassa kritisoimiensa toimittajien omilla kannanotoilla, joiden tuloksena on syntynyt ”lehdistöreportaasitiedettä”. Hän kirjoittaa teoksensa Totuus kiihottaa joutuneen tuhoisan cancel-aktivismin kohteeksi, mutta katsoo, että tiedotusvälineet ja ministeriö tulivat osoittaneiksi hänen väitteensä todenperäisiksi omilla reaktioillaan. Hankamäen mukaan kirjaa koskenut uutisointi siirsi huomion sukupuolipolitiikkaan ja pois medioihin kohdistetusta arvostelusta. Hän katsoo tutkimuksensa vastaanoton vääristyneen mediassa, koska kirjan sisältämiä tutkimussisältöjä alettiin käsitellä perussuomalaisten puoluekannanottoina ja niistä tehtiin puolueiden välisen kiistelyn välineitä.
Hankamäki vastasi myös syytöksiin naisvihamielisyydestä ja rasismista. Hänen mukaansa Suostumus2018-aloitteen ja Me Too -kampanjan arvosteleminen ei ole seksuaalista ahdistelua eikä raiskausten puolustelua. Sen sijaan toimittajat sekoittivat tutkimuksen esimerkkiaineistona olleiden lehtijuttujen ajatussisältöjä tutkimuksen argumentteihin, joissa Hankamäki arvosteli tekeillä olleita lainuudistuksia. Käsitys ihmisrotujen olemassaolosta ei Hankamäen mukaan ole rotusyrjintää, vaan rotujen tunnustaminen päinvastoin takaa erään ihmisoikeuden: olla omaa rotuaan. Hän on kiistänyt syyllistäneensä seksuaalisen hyväksikäytön uhreja ja katsoo toimittajien yhdistäneen Hankamäen vapaamieliset näkemykset seksistä eräisiin kirjaansa liittymättömiin ahdistelutapauksiin tarkoitushakuisesti. Median väitteistä poiketen Hankamäki paheksui turvapaikanhakijoiden Oulussa 2015 tekemiä raiskauksia kirjassaan Totuus kiihottaa.
Raquel Welch
Nuoruus, perhetausta ja avioliitot
Welch syntyi Armando Carlos Tejadan ja Josephine Sarah Hallin kolmilapsisen perheen vanhimmaksi lapseksi ja sai kasteessa nimen Jo-Raquel Tejada. Hänen isänsä oli bolivialainen siirtolainen, joka työskenteli avaruusinsinöörinä. Welchin äidillä oli puolestaan englantilaisia sukujuuria.
Raquel Welch osallistui jo teini-iässä kauneuskilpailuihin ja saavutti niissä menestystä. High schoolin jälkeen hän aloitti opintonsa San Diegon osavaltion collegessa, jossa opiskeli teatteria. Vuotta myöhemmin hän avioitui James Welchin kanssa. Pari erosi vuonna 1964. Tämän jälkeen Welch on ollut kolme kertaa naimisissa. 1970-luvulla Welchillä oli lyhyehkö suhde shock rock -muusikko Alice Cooperin kanssa.
Ura
Welch työskenteli työuransa alussa muun muassa sandiegolaisen televisiokanavan säätyttönä, mallina ja cocktail-tilaisuuksien emäntänä. Erottuaan James Welchistä hän muutti kahden lapsensa kanssa ensin Dallasiin ja myöhemmin Los Angelesiin. Näyttelijänura alkoi sivurooleista tv-sarjoissa Vaimoni on noita, McHale’s Navy, The Hollywood Palace ja The Virginian. Ensimmäisen elokuvaroolinsa hän sai elokuvasta A Swingin’ Summer.
Welchin ura lähti nousuun 1966 tieteiselokuvassa Fantastinen matka ja elokuvassa Miljoona vuotta eKr., jonka markkinoinnissa käytetyt promootiokuvat tekivät hänestä kansainvälisesti tunnetun. Welchin asemaa seksisymbolina vankisti Miljoona vuotta eKr. -elokuvan juliste, jossa hän esiintyi esihistoriallisissa maisemissa nahkaisiin bikineihin pukeutuneena. Camille Paglian mukaan julisteen kuva antaa lähtemättömän jäljen luonnon kuningattarena.
Welch näytteli 1960-luvulla myös elokuvassa Ystäväni paholainen (1967), jossa hänen roolihahmonsa oli Himo, yksi seitsemästä kuolemansynnistä. Elokuvasta tehtiin myöhemmin uusintaversio Pyörryksissä (2000). Sen jälkeen ilmestyivät Hupsu, hupsumpi, hupsuin (1969) ja 100 kivääriä (1969). Gore Vidalin camp-henkiseen romaaniin perustuvassa elokuvassa Myra – herkkua helmoissa Welch näytteli tyylikästä transnaista. Elokuva Kuolema astuu laivaan (1973) oli camp-henkeä hyödyntävä murhamysteeri.
Kriitikot kiinnittivät usein enemmän huomiota hänen ulkonäköönsä kuin näyttelijäntaitoihin, mutta olivat suopeampia hänen esitellessään koomisia kykyjään. Muskettisoturien seikkailuista (1973) Welch palkittiin Golden Globella parhaasta musikaalin tai komedian naispääosasta. Siinä hän näytteli toivottoman kömpelöä ranskalaisnaista. Welch toisti roolinsa jatko-osassa Koston merkki (1974).
Ambulanssikuskeista kertova farssi Muori, Hinkki & Speedy (1976) oli hänen viimeisiä elokuviansa, ja hänen uransa keskittyi sen jälkeen pääosin teatteriin ja televisioon. Welch oli innostunut klubiesityksistä nähtyään Frank Sinatran lavalla. Welchin ensimmäinen laulu- ja tanssiesiintyminen oli 1973 Las Vegas Hiltonissa. Broadway-debyytti tapahtui 1981, kun Welch toimi kaksi viikkoa Lauren Bacallin lomasijaisena musikaalissa Woman of the Year. Hän sai siitä niin paljon kiitosta, että palasi seuraavana vuonna kuudeksi kuukaudeksi samaan rooliin. Hän oli 1997 paikkaamassa seitsemän viikon ajan Julie Andrewsia musikaalissa Victor/Victoria.
Welchiä ei varsinaisesti pidetty taustastaan huolimatta latinonäyttelijänä, mutta hän oli amerikanmeksikolaisen perheen täti PBS:n sarjassa American Family (2002). Welchin viimeinen elokuva oli How to Be a Latin Lover (2017) ja viimeinen rooli televisiosarjassa Date My Dad (2017).
Welch loi uraa myös kaupallisella alalla. Hän julkaisi 1984 hyvinvointiohjelman Total Beauty and Fitness. Siihen kuului harjoituksia, jotka perustuivat hathajoogan periaatteisiin. Welchin peruukkimallisto on myös ollut Yhdysvalloissa varsin suosittu, minkä lisäksi hänellä on oma korumallisto ja ihonhoitosarja, jotka eivät ole kuitenkaan yltäneet vastaavaan myyntimenestykseen.
Strada
Strada oli Yle Kulttuurin Yle TV1:lle tuottama viikoittainen ohjelma. Vuosina 2008–2015 lähetetyn ohjelman olivat kehittäneet Juha Suomalainen ja Olli Kangassalo.
Strada oli asiallisuuden ja viihteen rajamaastossa liikkunut kulttuurin road-show, jota juontivat Joonatan Pitkänen ja Marjut Tervola. Ohjelman aiempia juontajia olivat olleet Outi Popp, Ivan Puopolo, Sanna Stellan ja Tuulianna Tola. Stradan journalistisesta linjasta vastasi Olli Kangassalo ja sitä tuotti Inari Uusimäki.
The Pretty Things
The Pretty Things on brittiläinen rockyhtye, joka perustettiin Lontoossa vuonna 1963. Yhtyeen ainoa pysyvä jäsen on ollut laulaja Phil May, joka perusti sen yhdessä soolokitaristi Dick Taylorin kanssa. Taylor oli kuitenkin 1970-luvulla pitkään erossa yhtyeestä. Muut alkuperäiskokoonpanon jäsenet olivat rumpali Viv Prince (erotettiin 1965), rytmikitaristi Brian Pendleton (erosi 1966) ja basisti John Stax (erosi 1967).
Yhtyeen synty
The Pretty Things oli osa samaa brittiläisen rhythm and bluesin aaltoa, jonka tunnetuimpia edustajia olivat The Rolling Stones, The Animals ja The Yardbirds. Dick Taylor kuului The Rolling Stonesin esimuotoon nimeltä Little Boy Blue and the Blue Boys, jossa hän soitti ensin soolokitaraa ja sittemmin bassoa Brian Jonesin liityttyä yhtyeen soolokitaristiksi. Vuonna 1962 Taylor erosi kokoonpanosta keskittyäkseen opintoihinsa. The Rolling Stones nousi maineeseen ilman häntä, ja valintaansa katuva Taylor päätti palata rockmusiikin pariin. Pian hän löysikin "Lontoon pitkätukkaisimmaksi mieheksi" kutsutun Phil Mayn, jonka kanssa uusi yhtye perustettiin.
Alkusuosio
The Pretty Thingsin rajuotteinen debyyttisingle "Rosalyn" julkaistiin jo vuonna 1964. Se saavutti 41. sijan Britannian singlelistalla. Suuremmaksi listamenestykseksi muodostui kappaleesta "Don't Bring Me Down" tehty cover-versio, joka kohosi 10. sijalle. Vuonna 1965 ilmestyivät yhtyeen ensimmäiset albumit The Pretty Things ja Get the Picture.
The Pretty Thingsiä pidettiin yhtenä oman aikansa renttumaisimmista ja huonoimmin käyttäytyvistä rockyhtyeistä. Osittain tästä syystä se saikin osakseen julkisuutta ja huomiota. Yhtyeen raakasointinen esikoisalbumi saavutti kuudennen sijan Britannian albumilistalla. Yhdysvalloissa The Pretty Things ei saavuttanut vastaavaa suosiota, mutta se vaikutti sikäläiseenkin rockmusiikkiin toimimalla tärkeänä esikuvana monille garage rock -yhtyeille. Alkuinnostuksen hiivuttua The Pretty Thingsin suosio kuitenkin jäi kulttiyhtyeen tasolle.
Suosion epätasaisuudesta ja railakkaasta elämästä johtuen yhtyeen kokoonpanossa tapahtui jatkuvasti vaihdoksia.
Yhtye Suomessa
Pretty Things konsertoi Hämeenlinnassa, Ahveniston moottoriradalla 18.-19.6.1971 auto- ja moottoripyöräkilpailujen yhteydessä.
Yhtye vieraili Suomessa toisen kerran elokuussa 1973 Keimolan rock-festivaaleilla. Käynti ei ollut merkittävä menestys.
Myöhemmät vaiheet ja nykyinen maine
1980-luvun alusta lähtien The Pretty Things on toistuvasti kokoontunut kiertueita varten Phil Mayn ja Dick Taylorin edustaessa alkuperäiskokoonpanoa. Se on myös tehnyt useita uusia albumeja. Yhtyeellä on edelleen vankka kulttimaine. Suomalainen rocktoimittaja Jake Nyman on luonnehtinut The Pretty Thingsiä yhdeksi 1960- ja 1970-lukujen aliarvostetuimmista yhtyeistä.
Diskografia
thumb|Pretty Things (1965)
Kriittinen tunti
Kriittinen tunti (Zero Hour) on Kanadassa valmistettu ja Britanniassa tuotettu dokumenttityylinen televisiosarja. Ohjelmassa kuvataan ihmisen aiheuttamia tapahtumia, joiden kriittinen vaihe on kestänyt noin tunnin.
Kaspars Saulietis
Kaspars Saulietis (s. 12. kesäkuuta 1987 Riika, Latvian SNT, Neuvostoliitto) on latvialainen jääkiekkoilija, joka siirtyi kaudeksi 2014–2015 KHL-seura Dinamo Riikaan. Isokokoinen ja hieman fyysinenkin laitahyökkääjä pelaa rightin puolelta.
Kriittinen tunti
Ohjelmaa on esittänyt Suomessa JIM. Jaksoja on esitetty uusintana. Muualla sitä ovat esittäneet History Channel (Yhdysvallat), History Television (Kanada), BBC (Britannia) ja Discovery Channel (Aasia, Afrikka, Alankomaat).
Kaspars Saulietis
Ura
Saulietis pelasi ensimmäiset miesten pelinsä kaudella 2004–2005 Latvian pääsarjassa ja SK LSPA/Rigan joukkueessa. Hän pelasi samalla kaudella myös Pohjois-Amerikan puolella USHL-joukkue Des Moines Buccaneersin riveissä. Kauden 2005–2006 Saulietis pelasi HK Riga 2000:n riveissä Valko-Venäjän Extraliigaa. Kesällä 2006 WHL-joukkue Kelowna Rockets varasi hänet numerolla #59 CHL:n Import Draftissa.
Kaudeksi 2006–2007 Saulietis siirtyi WHL:ään ja Kelownaan. Hän kuitenkin vaihtoi sieltä kesken kauden samassa sarjassa pelaavaan Regina Patsiin. Yhteensä WHL-kausi toi 59 ottelussa tehot 19+15=34. Saulietis aloitti kauden 2007–2008 Reginassa, mutta hän palasi sieltä yhden ottelun jälkeen kotimaahansa ja HK Riga 2000:een pelaamaan Latvian liigaa. Saulietis siirtyi kaudeksi 2008–2009 valkovenäläiseen Metallurg Žlobiniin. Hän teki Valko-Venäjän Extraliigan runkosarjan 20 ottelussa hyvät tehot 14+8=22 ja Saulietis vaihtoi Metallurgista KHL-joukkue Dynamo Minskiin loppukaudeksi. Hän teki siellä 30 ottelussa tehot 3+2=5. Saulietis aloitti myös kauden 2009–2010 Dynamo Minskissä, mutta hän jätti joukkueen kesken kauden ja haki pelituntumaa Extraliigan Šah’tsjor Soligorskista. Saulietis siirtyi tammikuussa 2010 Tšekin Extraliigassa pelaavaan HC Litvínoviin, jossa hän pelasi pudotuspelit mukaan lukien yhteensä kymmenen ottelua ilman tehopisteitä.
Toukokuussa 2010 Saulietis teki elokuun loppuun asti kestäneen try-out-sopimuksen SM-liigajoukkue HPK:n kanssa. Hän sai elokuussa yksivuotisen sopimuksen. HPK:ssa Saulietis teki 19 pistettä 56 ottelussa. Hän ei jatkanut kauden jälkeen joukkueessa vaan siirtyi Valko-Venäjän pääsarjan Njoman Hrodnaan. Saulietis haki sopimusta myös KHL:n Dynamo Minskiin, mutta osapuolet eivät päässeet yhteisymmärrykseen sopimuksesta. Hrodnassa Saulietis pelasi yhden kauden ja voitti Valko-Venäjän sarjan hopeaa.
Kulkuri ja joutsen (kappale)
Helsingin Sanomat pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa ”Kulkuri ja joutsen” oli yksi 35:stä eniten mainintoja saaneesta.
Kaspars Saulietis
Ura
Kauden 2012–2013 Saulietis aloitti Sokil Kiovassa Ukrainan pääsarjassa. Sieltä hän siirtyi valkovenäläiseen Junost Minskiin, joka pelasi venäläistä VHL-sarjaa. Saulietis jatkoi Minskistä kaudeksi 2013–2014 VHL:ssä pelaavaan Toros Neftekamskiin, jossa hän pelasi kauden. Kaudeksi 2014–2015 Saulietis palasi kotimaahansa KHL-joukkue Dinamo Riikaan.
Maajoukkue
Saulietis edusti Latviaa vuoden 2010, 2011 ja 2012 MM-kilpailuissa. Hän pelasi myös alle 20-vuotiaiden alle 20-vuotiaiden MM-kilpailuissa vuosina 2005, 2006 ja 2007. Saulietis oli nostamassa Latviaa alle 20-vuotiaiden MM-kilpailujen pääsarjaan vuodeksi 2006, mutta joukkue putosi taas seuraavaksi vuodeksi I-divisioonaan. Hän oli vuoden 2007 turnauksessa 31 minuutillaan jäähypörssin neljäs.
Vuosina 2004 ja 2005 Saulietis pelasi alle 18-vuotiaiden MM-kilpailujen I-divisioonassa.
Tohtori Cordelierin testamentti
Pääosaa, tohtori Cordelierin ja herra Opalen kaksoisroolia, näyttelee Jean-Louis Barrault.
Aloitussyötön antaja
thumb|Aloitussyötön antaja harjoittelee Aloitussyötön antaja on pelipaikka amerikkalaisessa jalkapallossa. Aloitussyötön antaja on kentällä lentopotkuissa ja potkumaaleissa, jolloin pelaaja antaa pitkän aloitussyötön potkua varten. Yleensä aloitussyötön antajalla on myös jokin muu pelipaikka, mutta esimerkiksi NFL-joukkueilla on pelipaikkaan erikoistuneet pelaajansa.
Aloitussyötön antaja saa edetä yläkentälle ennen pallon potkaisua, toisin kuin linjamiehet. Monesti lentopotkussa aloitussyötön antajan tehtävänä on ehtiä taklaamaan potkunpalauttaja ennen kuin tämä ehtii edetä pallon kanssa. Potkumaaleissa aloitussyötön antaja auttaa puolustajien blokkaamisessa.
Radiomafian sata parasta biisiä
Radiomafian sata parasta biisiä oli Radiomafian vuonna 2000 järjestämä nettiäänestys 1990-luvun parhaasta kevyen musiikin kappaleesta. Tulokset julkistettiin takaperoisessa järjestyksessä yhdeksäntuntisessa lähetyksessä 1. kesäkuuta 2000.
Dance Panique (kappale)
Dance Panique on Turmion Kätilöiden kappale ja single yhtyeen saman nimiseltä seitsemänneltä studioalbumilta. Se julkaistiin 3. maaliskuuta 2017 levymerkillä Osasto-A Records. Kappaleesta julkaistiin myös musiikkivideo, jolla esiintyvät mm. Sakari Kuosmanen ja Rami Rusinen.
Winsor McCay
thumb|Winsor McCay. Winsor McCay, alun perin Zenas Winsor McKay, (26. syyskuuta 1867 (?) – 26. heinäkuuta 1934) oli yhdysvaltalainen taiteilija ja sarjakuvan ja animaation uranuurtaja. Sarjakuvassa Pikku Nemo Höyhensaarilla (1905–1914) liikuttiin unimaailmoissa, ja sen piirrostyyli sisälsi fantasia-aineksia, joiden kautta McCay halusi välittää unikuvia ja niiden tunnelmaa. McCayn sarjakuvat eivät ole olleet suuren yleisön suosikkeja, mutta niillä oli niiden graafisesti näyttävän ilmiasun vuoksi oma vahva ihailijajoukkonsa. Hänen sarjakuvansa ovat vaikuttaneet moneen taiteilijasukupolveen. McCayn varhaiset animaatiofilmit olivat ylivertaisia muihin ajan tuotoksiin nähden ja loivat tason, jonka pohjalta myöhemmin aloittivat Walt Disney ja muut.
Elämä ja ura
McCay teki myös joukon animaatiofilmejä, joihin hän piirsi käsin jokaisen yksittäisen ruudun. Hän lähti vaudeville-kiertueille filmiensä kanssa ja esiintyi yhdessä animaatiohahmojensa kanssa. Tunnetuin animaatio oli Gertie the Dinosaur (1914).
Vaikutteita McCayn sarjakuvista ovat saaneet muun muassa Moebius, Chris Ware ja Maurice Sendak.
Suomennetut kokoelmat
Fantagraphics on julkaissut englanniksi kuusi kokoelma-albumia.
Pohjola-opisto
Pohjolan opisto oli Haukiputaan Asemakylällä vuosina 1956–2002 toiminut kansanopisto, jonka perusti Väinö Voionmaan säätiö. Opisto siirtyi vuonna 1970 kokonaan Suomen Ammattiliittojen Keskusjärjestö SAK:n omistukseen. Pohjolan opiston paikalla oli sijainnut 50 vuotta aiemmin yli puolen vuosisadan ajan Maunun saha vuosina 1863–1908. Pohjola-opisto perustettiin 1956 ja myytiin 1996 Vuolle-setlementille. Vuonna 2002 opiston toiminnot siirrettiin Oulun Tuiraan ja nimi lyheni Pohjola-opistoksi. Siellä se toimii nyt nimellä Vuolle-opisto. Asemakylän opistokiinteistöt olivat vuodesta 2010 tyhjillään ja ränsistyivät, ja kymmenen vuotta myöhemmin niitä alettiin purkaa.
Historiaa
Pohjolan opisto perustettiin kansanopistoksi, jonka tarkoituksena oli kouluttaa Pohjois-Suomen ammattiyhdistysaktiiveja ja heikentää seudulla tuohon aikaan vaikuttanutta vahvaa kommunistista suuntausta. Tähän kommunisminvastaiseen toimintaan SAK sai rahoitusta Yhdysvalloista. Opiston vihkiäisissä olivat kunniavieraina amerikkalaista rahaa Euroopan sosiaalidemokraateille järjestellyt Irving Brown ja Yhdysvaltain Helsingin suurlähettiläs John D. Hickerson. Opiston esikuvana oli SAK:n kansanopistona yhä toimiva Kiljavan opisto Nurmijärvellä. Opiston ensimmäisenä rehtorina toimi VTM Sakari Kiuru, joka myöhemmin toimi Yleisradion pääjohtajana.
Opiston 7 kuukauden mittaisten talvikurssien opiskelijoista valtaosa oli Oulun ja Lapin lääneistä kotoisin. Vuonna 1970 pitkä kurssi lyheni 3 kuukauden mittaiseksi ja opiskelijarakenne muuttui. Opistosta tuli osa SAK:n valtakunnallista koulutusjärjestelmää. 1980-luvun lopulla Pohjolan opiston toiminta oli vilkasta, ja vanhan päärakennuksen yhteyteen rakennettiin uusi ravintola. 1990-luvun puoleenväliin mennessä opiskelijamäärä oli kuitenkin laskenut ja kiinteistöjen käyttökulut nousseet. Vuonna 1996 SAK myi opiston kiinteistöineen Vuolle-setlementille. Se jatkoi kansanopistotoimintaa Haukiputaalla omista lähtökohdistaan vuoteen 2002 asti, kunnes oppilaitos muutti Ouluun ja muutti nimensä Vuolle-opistoksi.
Rakennukset ovat olleet tyhjillään vuodesta 2010. Pohjois-Pohjanmaan museo ilmoitti vuonna 2013 suosittelevansa kiinteistöjen suojelua, mutta muutti jo seuraavana vuonna kantaansa rakennusten huonon kunnon vuoksi. Kiinteistölle on myönnetty purkulupa vuonna 2014. Purkutyöt alkoivat kesällä 2020. Kesällä 2021 vain uusin, ravintolakäyttöön rakennettu rakennus oli saatu purettua. Muut rakennukset olivat ainakin rungoltaan yhä pystyssä.
New World Center
thumb|New World Center New World Center on Miami Beachissä Floridassa sijaitseva konserttitalo. Konserttitalo avattiin tammikuussa 2011 ja sen suunnitteli arkkitehti Frank Gehry. Konserttitalo on 756-paikkainen ja sen rakennuskustannukset olivat 121 miljoonaa euroa.
Konserttitalon erikoisuutena on sen ulkoseinälle heijastettavat puistokonsertit. Niissä 650 neliömetrin seinälle heijastetaan neljällä projektorilla saumaton HD-kuva ja konserttitalon puistoon sijoitetuista 167 kovaäänisestä saadaan erinomainen äänentoisto.
Rauhanjuna
Rauhanjuna oli suomalaisten taiteilijoiden rauhankampanja, joka toteutettiin keväällä 1982. Rauhanjuna kävi parillakymmenellä paikkakunnalla ja pysähtyi esitysten ja keskustelutilaisuuksien ajaksi rautatieasemilla. Mukana oli yhteensä satoja taiteilijoita kaikilta taiteen aloilta.
Rauhanjunan tarkoituksena oli rauhankasvatuksen tukeminen ja vastustaa ydinasevarustelua: Asevarustelu oli presidentti Ronald Reaganin takia saavuttanut Euroopassa valtaisat mittasuhteet.
Suomen valtio tuki hanketta 200 000 markan suuruisella avustuksella.
M. A. Numminen teki singlen Sota on rahaa Rauhanjuna-kiertueen ohjelmistoon.
Veikko Huovinen kirjoitti oman näkemyksensä Rauhanjunasta kokoelmassa Ympäristöministeri. Siinä pariskunta lähtee katsomaan Rauhanjunaa kuin Matti ja Liisa rautatietä konsanaan Juhani Ahon teoksessa. Samainen Rauhanjuna päätyi myös Huovisen kirjoittamaan ja Pauli Virtasen ohjaamaan 10-osaiseen tv-sarjaan Lyhyet erikoiset yhdeksi osaksi. Eppu Normaalin kappaleessa Terve vaan ja onnea, joka julkaistiin Tie vie -albumilla vuonna 1982, kerrotaan myös rauhanjunasta ironiseen sävyyn.
Rauhanjuniksi on kutsuttu useita junia, joilla solidaarisuutta osoittavat suuret ryhmät ovat matkustaneet kriisialueille tai suuriin kansainvälisiin rauhankokouksiin. Samaan henkeä nimen puolesta on Pasilassa toimivan Rauhanaseman perustamisessa 1986.
Jarmo Korhonen (juoksija)
Jarmo Korhonen (s. 7. maaliskuuta 1964) on aktiiviuransa päättänyt suomalainen aitajuoksija. Hänen seuranaan oli koko hänen uransa ajan Paltamon Urheilijat ja hänen valmentajanaan toimi Esa Leinonen. Kalevan kisoista Korhonen saavutti pronssia 400 metrin aitajuoksussa vuonna 1987. Virallisissa kilpailuissa hän ei ole esiintynyt vuoden 1990 jälkeen.
Kotelon modaus
Kotelon modaus (englanniksi case modification, lyhyesti case modding) tarkoittaa tietokoneen tai pelikonsolin kotelon muokkaamista ei-standardoidulla tavalla. Kotelon modausta harjoittavat erityisesti laiteharrastajat, jotka usein pyrkivät modauksen avulla havainnollistamaan tietokoneen tehokkuutta. Koteloja modataan myös esteettisistä syistä. Kotelon modauksen tarkoituksena voi olla myös tietokoneen suorituskyvyn parantaminen.
Yleisiä modifikaatioita
Ikkunamodeja ja valomodeja käytetään usein yhdessä, sillä niiden avulla tietokoneen sisäiset komponentit tulevat hyvin näkyviin. Valomodi ilman ikkunamodia ei ole yhtä yleinen, tosin sitäkin käytetään uudistamaan tavallisen näköistä koteloa: valo hohtaa kotelon rei'istä ja koloista, mitä esteettisen vaikutelman ohella voidaan käyttää hyödyksi esim. yövalaistuksessa.
Modaus-kulttuuri Suomessa
2000-luvun aikana erilaiset kotelomodifikaatiot ovat yleistyneet Suomessa valtaisasti LAN-partyjen myötä. Useissa verkkopelitapahtumissa järjestetään kilpailuja, joissa valitaan tapahtuman tyylikkäin tietokoneen kotelo. Pisteisiin vaikuttavat usein tuoreet ideat, laadukas työn jälki ja näyttävä toteutus.
James Small
James Small (1730 tai n. 1740 Dalkeith, Midlothian – 1793) oli skotlantilainen keksijä, joka kehitti ensimmäisen rautasiipisen kääntöauran. Hän julkaisi aurasta tutkielman vuonna 1784, joka oli oikeastaan valmistusohjeet. Small oli valmistanut näitä auroja aikaisemmin, ainakin jo 1764.
Kun Small aloitti paikallisena puuseppänä ja auran tekijänä korjaajana, ei aura ollut muuttunut keskiajan jälkeen juurikaan. Maat kynnettiin puisella auralla hevosten tai härkien vetämänä. Hevosia tai härkiä saattoi olla 4 ja niiden ohjastamiseen tarvittiin avustaja. Kunnianhimoisena auraseppänä Small hakeutui vuonna 1758 Doncasteriin mekaanikoksi ja tutustui "Rotherham"-tyyppiseen auraan, joka oli ensimmäinen kaupallisesti menestynyt tehdasvalmisteinen ja rautakärkinen aura. Palattuaan vuonna 1764 hän oli yhteydessä John Rentoniin, joka oli vihkiytynyt edistämään maanviljelyn kehitystä. Renton antoi Smallille lainaa ja apulaisia. Aluksi Small tutki muotintekemistä ja etsi auralla parasta muotoa, jolla maa kääntyisi pienimmällä voimalla. Ehkä tärkeintä hänen työssään oli luopuminen kokonaan puusta ja täysmetallisen rakenteen kehittäminen. Aura valettiin vastikään avatulla Carronin ruukilla lähellä Falkirkiä.
Smallin auralla pystyi yksi mies kääntämään peltoa kahdella hevosella. Tämä aura on keksintö on nykyistenkin aurojen malli. Small ei patentoinut keksintöään ja auran idea kopioitiin nopeasti eteenpäin.
Bjarte Engen Vik
Bjarte Engen Vik (s. 3. maaliskuuta 1971 Tromssa) on norjalainen uransa lopettanut yhdistetyn hiihtäjä.
Vik voitti 1998 Naganon olympialaisista sekä henkilökohtaisen että joukkuekultamitalin. Lisäksi hän voitti viisi maailmanmestaruutta, joista kolme henkilökohtaista.
Ennen Naganon menestystään Vik joutui monenlaisten kolhujen uhriksi. Hänen solisluunsa muljahti viidesti, jalka meni kerran poikki ja edeltävänä kesänä hänen uusi asuntonsa, johon hän aikaisemmin oli tyttöystävänsä kanssa muuttanut, paloi. Sitä ennen hän joutui lumivyöryyn, mutta pelastui, kun taas hänen maajoukkuetoveriltaan Kristian Hammerilta vääntyi polvi.
Eero Sjöström
Eero Vilhelm Sjöström (1. toukokuuta 1924 Helsinki – 15. elokuuta 2019 Helsinki ) oli suomalainen kemisti ja professori. Hän toimi Teknillisen korkeakoulun puukemian professorina 1967–1991. Hän oli puukemian uranuurtajia Suomessa.
Nuoruus ja uran alku
Sjöströmin vanhemmat olivat professori Bertil Alfred Sjöström ja Toini Julia Haapanen. Eero Sjöström kirjoitti ylioppilaaksi 1945. Sen jälkeen hän aloitti yliopisto-opinnot ja valmistui Helsingin yliopistosta filosofian kandidaatiksi ja maisteriksi 1949 sekä lisensiaatiksi 1955. Filosofian tohtoriksi hän väitteli 1955.
Ura
Akateemisen uransa tutkijana Sjöström aloitti 1950–1951 tutkijana Ruotsin puuntutkimusinstituutissa (Svenska träforskningsinstitutet) Tukholmassa. Sen jälkeen hän työskenteli 1951–1954 Chalmersin teknillisessä korkeakoulussa Göteborgissa. Sitten hän palasi takaisin kotimaahan, jossa toimi Orionin tutkimuskemistinä vuodesta 1954 ja ylikemistinä 1955–1959.
Sjöström työskenteli ennen professoriksi siirtymistään vielä 1959–1967 Stora kopparbergs bergslags ab:n keskuslaboratorion osastonjohtajana Falunissa. Hän oli sen ohella vuosina 1957–1964 Helsingin yliopiston analyyttisen kemian dosentti.
Dabou
Dabou on satamakaupunki Norsunluurannikon eteläpuolella. Dabou on sekä Lagunesin piirikunnan että Leboutun piirikunnan alueellinen pääkaupunki.
Karl
Karl tai Carl on miehen etunimi. Nimi johtuu germaanisten kielten miestä tarkoittavasta sanasta Karl, tai toisen selityksen mukaan sanasta hari, joka merkitsee armeijaa tai soturia. Nimi on ollut monilla Saksan keisareilla ja Ruotsin kuninkailla, joista suomeksi käytetään nimeä Kaarle.
Saman nimen muita variaatioita ovat englannin ja ranskan kielissä esiintyvä Charles, italian Carlo, espanjan ja portugalin Carlos, tšekin Karel, unkarin Károly ja eräissä eteläslaavilaisissa kielissä esiintyvä Karlo.
Dabou
Daboussa sijaitsee Daboun lentoasema ja hotelleja.
Eero Sjöström
Ura
Sjöström nimitettiin Teknilliseen korkeakouluun puukemian professoriksi elokuussa 1967. Hän jäi virasta eläkkeelle 1991. Professorin toimen lisäksi Sjöström toimi teollisuuden konsulttina. Lukuvuonna 1981–1982 hän oli vierailevana luennoitsijana Washingtonin yliopistossa Seattlessa.
Tutkijana
Professori Sjöströmin päätutkimusalue kemistinä oli perinteisen analyyttisen puukemian ohella puun keittokemia. Sjöström teki aikanaan pioneeritutkimusta biomassan jalostuksesta. Sittemmin se nousi 1990-luvulla ja 2000-luvun alussa jälleen keskeiseksi puunjalostusteollisuuden tutkimuskohteeksi.
Karl
Suomessa nimi Karl on 1900-luvun alusta vuoden 2019 loppuun mennessä annettu 25 445 ja Carl 6 350 henkilölle. Karlin nimipäivä on ruotsinkielisessä kalenterissa 28. tammikuuta, Kaarle Suuren kuolin- ja muistopäivänä. Samalla päivällä ovat suomenkielisessä kalenterissa nimen suomalaiset muunnokset Kaarlo, Kaarle ja Kalle sekä nimen suomenkielisenä käännöksenä Mies.
Dabou
Vuonna 2014 Daboun väkiluku oli 61 942.
Eero Sjöström
Tutkijana
Tutkimusuransa aikana Sjöström kirjoitti yli 150 tieteellistä artikkelia, ja hänen nimissään on ollut useita tieteellisiä patentteja. Hän julkaisi artikkeleita puukemian ja selluloosatekniikan lisäksi orgaanis-analyyttisen kemian alalta.
Harold Gramatges
pienoiskuva|Harold Gramatges Harold Gramatges (1918 Santiago de Cuba – 16. joulukuuta 2008) oli kuubalainen säveltäjä, kapellimestari, musiikkipedagogi ja diplomaatti.
Eero Sjöström
Opetuksen kehittäjä ja oppimateriaalien tuottaja
Sjöström kirjoitti merkittävän osan puukemian suomenkielisestä oppimateriaalista. Hän teki myös pitkän uran opetuksen kehittämisessä professorina Teknillisessä korkeakoulussa. Kun puukemian tutkimus kääntyi 1990-luvulla uudelleen nousuun, sen koulutus laajeni. Esimerkiksi Jyväskylän yliopistossa toimi vuosina 1995–2003 erityinen kemiallisen puunjalostuksen maisterikoulutusohjelma. Sjöström on omalla panoksellaan vaikuttanut opetuksen muotoutumiseen Jyväskylässä.
Dabou
Kylät
Daboussa sijaitsee 16 kylää:
Eero Sjöström
Teoksia
Eero Sjöström toimitti yhdessä professori Raimo Alénin kanssa puukemian, sellunkeiton ja paparinvalmistuksen analyyttisia menetelmiä käsittelevän yleisteoksen, jota on käytetty oppikirjana yliopistokoulutuksessa. Hän kirjoitti myös puukemian oppikirjan sekä julkaisi noin 150 tieteellistä artikkelia.
Luottamustoimia
Professori Sjöström istui Suomen kemistien seuran hallituksessa 1971–1974. Suomen kemian seuran valtuuskunnassa hän vaikutti vuodesta 1973.
Huomionosoituksia
Jyväskylän yliopisto promovoi toukokuussa 2009 Sjöströmin tieteellisistä saavutuksista puukemian alalla sekä ansioista Jyväskylän yliopiston kemian laitoksen toiminnan kehittämisessä matemaattis-luonnontieteellisen tiedekunnan kunniatohtoriksi. Sjöström on olennaisesti vaikuttanut soveltavan kemian opetukseen ja tutkimukseen Jyväskylän yliopistossa sen jälkeen, kun kemian laitoksen soveltavan kemian osasto vuonna 1989 perustettiin.
Perhe ja harrastukset
Eero Sjöström oli naimisissa vuodesta 1954 Kerstin Stephansonin kanssa.
Karl
Hallitsijasukujen jäseniä
Karl-nimiset kuninkaat ja keisarit on lueteltu artikkelissa Kaarle.
Harold Gramatges
Gramatges opiskeli aluksi Santiago de Cubassa Zoila Figuerasin ja Orienten maakunnan konservatoriossa Dulce María Serretin johdolla. Havannassa hän oli Amadeo Roldánin ja José Ardévolin oppilaana. Gramatges kuului Grupo de renovación musicaliin sen perustamisesta (1942). Samana vuonna hän pääsi stipendillä Tanglewoodiin, jossa sai opetusta Aaron Coplandilta ja Serge Koussevitzkylta. Hän täydensi opintojaan Coplandin johdolla vielä vuosina 1948–1949 ja osallistui Elliott Carterin seminaareihin.
Gramatges johti perustamaansa kamariorkesteria Havannassa, opetti vuoteen 1958 konservatoriossa Havannassa ja toimi vuodesta 1951 kymmenen vuoden ajan Sociedad Cultural Nuestro Tiempon puheenjohtajana. Hän toimi vuosina 1960–1964 Kuuban suurlähettiläänä Ranskaan. Instituto Superior de Arten perustamisesta (1976) lähtien Gramatges oli siellä sävellysprofessorina. Hän sai useita kansallisia ja kansainvälisiä palkintoja, kuten Espanjan Premio Tomás Luis de Victorian. Alkujaan Gramatges sävelsi pitkälti uusklassismin tyylin mukaisesti, mutta hän omaksui sävellyksiinsä vähitellen muitakin vaikutteita.
Gabriel Marcel
pienoiskuva|Gabriel Marcel (oikealla) vuonna 1969. pienoiskuva|Gabriel Marcelin nimikirjoitusGabriel Honoré Marcel (7. joulukuuta 1889, Pariisi – 8. lokakuuta 1973, Pariisi) oli ranskalainen filosofi, johtava kristillinen eksistentialisti ja noin kolmekymmentä näytelmää kirjoittanut näytelmäkirjailija.
Kiusahyttynen
Kiusahyttynen (Aedes vexans) on hyttysten (Culicidae) heimoon kuuluva hyönteislaji. Sen toukkia tavataan huhtikuusta syyskuuhun ja aikuisia hyttysiä toukokuusta lokakuuhun. Kiusahyttysen levinneisyys on lähes kosmopoliittinen, ja sitä tavataan myös Suomessa.
Laihianjärvi
Laihianjärvi on Eurajoen vesistöön kuuluva järvi Kiukaisten Laihian kylässä Eurassa Satakunnassa.
Maantiede
Järvi sijaitsee keskellä lehtipuuvaltaista suota ja on halkaisijaltaan noin 200 metriä. Järven pinta-ala on 4,4 hehtaaria ja sen luusuana toimii lounaaseen laskeva kaksi kilometriä pitkä kaivettu Järvioja. Se yhtyy Köyliönjokeen 1,7 kilometriä Eurajoen yhtymäkohdastaan. Järvioja alittaa kantatien 43.
Friend
Friend on ystävää tarkoittava englannin kielen sana, joka esiintyy myös seuraavissa merkityksissä:
Pääsiäisleipä
Pääsiäisleipä on leipää, jota syödään pääsiäisenä. Pääsiäisleipä tehdään vehnäjauhoista. Leipomoiden valmiit pääsiäislimput ovat yleensä makeita mausteisia sekaleipiä.
Hayley Tullett
Hayley Tullett (o.s. Parry, s. 17. helmikuuta 1973 Swansea) on brittiläinen keskimatkojen juoksija.
Tullett karsiutui Pariisin sisäratojen MM-kisoissa 1997 800 metrin juoksun välierissä ajalla 2.04,40. Vuonna 1999 hän meni naimisiin seiväshyppääjä Ian Tullettin kanssa. Samana vuonna hän sijoittui neljänneksikymmenenneksi Belfastin maastojuoksun MM-kisoissa lyhyellä matkalla ja karsiutui Sevillan MM-kisoissa 1 500 metrin juoksun alkuerissä ajalla 4.05,72. Seuraavana vuonna hän juoksi Vilamouran maastojuoksun MM-kisoissa lyhyellä matkalla kolmanneksikymmenenneksiyhdeksänneksi ja Sydneyn olympialaisissa 1 500 metrin juoksussa yhdenneksitoista. Lissabonin sisäratojen MM-kisoissa 2001 hän oli 3 000 metrin juoksussa kahdeksas ajalla 8.45,36 ja myöhemmin samana vuonna karsiutui Edmontonin ulkoratojen MM-kisoissa 1 500 metrin välierissä. 2002 hän juoksi Wienin sisäratojen EM-kisoissa matkan yhdeksänneksi, mutta Münchenin ulkoratojen EM-kisoissa hän karsiutui alkuerissä.
Tullett voitti vuonna 2003 Euroopan sisäratojen cupin 1 500 metrillä. Myöhemmin samana vuonna hän sijoittui kymmenenneksi Birminghamin sisäratojen MM-kisoissa 3 000 metrillä ja kolmanneksikymmenenneksiviidenneksi Lausannen maastojuoksun MM-kisoissa lyhyellä matkalla. Hän voitti samana vuonna maansa mestaruuden 1 500 metrillä, juoksi Euroopan cupissa 3 000 metrillä toiseksi ja voitti Pariisin MM-kisoissa MM-pronssia 1 500 metrillä ajalla 3.59,95. Kauden lopussa hän juoksi kolmanneksi IAAF:n yleisurheilufinaalissa samalla matkalla. Seuraavana vuonna hän karsiutui Budapestin sisäratojen MM-kisoissa 3 000 metrin alkuerissä. Ateenan olympialaisissa hän karsiutui 1 500 metrin välierissä ja kauden lopussa IAAF:n yleisurheilufinaalissa hän oli 1 500 metrillä yhdestoista. Melbournen Kansainyhteisön kisoissa 2006 hän karsiutui 800 metrin välierissä ajalla 2.02,44, mutta voitti 1 500 metrillä pronssia.
Ruotana
Ruotana on suojärvi, joka sijaitsee Ruotanansuolla Säkylän Köyliössä Satakunnassa ja kuuluu Eurajoen vesistön Köyliönjärven alueen Mustaojan valuma-alueeseen.
Luonnonhistoriaa
Järven allas muodosti joskus jääkauden jälkeen pienen lahden, jonka suu alkoi maankohoamisen vuoksi kuroutua umpeen litorinamerestä. Tämä aiheutti järven suolapitoisuuden alenemisen ja esimerkiksi levien lajisto vaihtui makeavetisille järville tyypilliseksi. Lajiston muuttumisen alkuhetki on ajoitettu pohjasedimenttien kairauksella noin 5620–5500 eaa. ja täysin makeavetiseksi järvi oli muuttunut kairauksien perusteella 5180–5040 eaa. Sitä välivaihetta, jolloin järvessä on laimeaa murtovettä, kutsutaan kluuvifladaksi. Järvialtaan laskukynnys, joka erotti lopulta järven merestä, sijaitsi 62,9 metriä nykyisen merenpinnan yläpuolella.
Fridolf
Fridolf on germaanista alkuperää oleva miehen etunimi. Nimi on yhdistetty germaanisten kielten rauhaa ja sutta tarkoittavista sanoista.
Suomessa nimi Fridolf on Digi- ja väestötietoviraston tietojen mukaan annettu vuoden 2019 loppuun mennessä 876 henkilölle. Fridolfin nimipäivä on suomenruotsalaisen kalenterin mukaan 22. tammikuuta. Vuosina 1907–1928 nimi oli samalla päivällä myös suomenkielisessä kalenterissa kirjoitettuna Friidolf.
Emil August Fieldorf
Emil August Fieldorf (20. maaliskuuta 1895 – 24. helmikuuta 1953) oli puolalainen kenraali. Hän toimi esimerkiksi toisen maailmansodanaikaan Puolan armeijassa ja sittemmin Puolan kotiarmeijassa Saksan miehittämässä Puolassa. Sodan jälkeen Puolan kommunistiviranomaiset antoivat hänelle kuolemantuomion neuvostojärjestelmän vastaisesta toiminnasta ja hänet teloitettiin vuonna 1953.
Elämäkerta
thumb|vasen|Fieldorfin patsas hänen kotikaupungissaan Krakovassa.
Varhainen ura
Emil August Fieldorf syntyi Krakovassa 20. maaliskuuta 1895 ja hänen isänsä oli rautatietyöläinen. Opiskeltuaan lukiossa Fieldorf jatkoi opintojaan opettajaopistolla ja liittyi puolalaiseen kivääriseuraan vuonna 1912. Ensimmäisen maailmansodan aikana Fieldorf otti osaa taisteluihin puolalaisten legioonien jäsenenä. Hän sai Virtuti Militari-sotilasansiomerkin kunnostauduttuaan Hulewiczen taistelussa. Puolalaisten legioonien niin sanotun valakriisin seurauksena Fieldorf liittyi Itävalta-Unkarin armeijaan ja hän taisteli Italian vastaisella rintamalla. Syyskuussa 1918 hän liittyi puolalaiseen sotilasjärjestöön (Polska Organizacja Wojskowa) ha uuteen Puolan armeijaan marraskuussa samana vuonna.
Liittyttyään Puolan armeijaan Fieldorf taisteli Puolan–Neuvosto-Venäjän sodassa Kiovan, Vilnan ja Daugavpilsin suunnalla. Sodan päätyttyä hän toimi 1. jalkaväkidivisioonaan kuuluneen komppanian komentajana. Vuonna 1926 hän kannatti Józef Piłsudskin niin sanottua toukokuun vallankaappausta. Vuonna 1935 hän toimi pataljoonan komentaja rajavartiostossa ja tammikuusta 1938 lähtien rykmentinkomentajana Brzeżanyssa.
Toinen maailmansota
Toinen maailmansota syttyi natsi-Saksan hyökätessä Puolaan syyskuussa 1939. Fieldorfin rykmentti taisteli 12. jalkaväkidivisioonan alaisuudessa. Lokakuussa Fieldorf yritti paeta Puolasrta länsimaihin, mutta hän joutui internoiduksi Unkarissa. Takaiskusta huolimatta hän pääsi lopulta tammikuussa 1940 Ranskaan, jossa hän toimi kenraali Kazimierz Sosnkowskin alaisuudessa. Ranskan kukistuessa Puolan tapaan Fieldorf pakeni edelleen Lontooseen 17. heinäkuuta 1940. Syyskuussa samana vuonna hän matkusti takaisin Puolaan Varsovaan, jossa hän liittyi paikalliseen vastarintaliikkeeseen, josta sittemmin muodostui Puolan kotiarmeija. Hän komensi ensin joukkoja Białystokissa siirtyen syksyllä Kedywin komentajaksi. Kedywin komentajana Fieldorfin vastuulla oli erilaisia koulutushankkeita, sabotaaseja ja aseiden tuotantoa.
Maailmansodan jälkeen
thumb|Pidätyskuva vuodelta 1950. Huhtikuussa 1944 Fieldorfista tehttiin NIE:n komentaja. NIE perustettiin Puolan mahdollisen neuvostomiehityksen varalta itsenäisyyttä ajavaksi liikkeeksi. Syyskuussa 1944 Fieldorf ylennettiin prikaatinkenraaliksi ja hän toimikotiarmeijan päällikkö Leopold Okulickin varamiehenä. Kotiarmeija lakkautettiin tammikuussa 1945 ja Okulickista tuli NIE:n päällikkö. Fieldorf jatkoi hänen alaisenaan vastaten järjestön eteläisestä piiristä. 7. maaliskuuta 1945 Fieldorf pidätettiin hänen käyttäessään väärää nimeä Walenty Gdanicki. Hänen oikeaa henkilöllisyyttään ei tajuttu, mutta hän joutui silti lokakuuhun 1947 saakka pakkotyöleirille lähelle Kazania. Vapauduttuaan hän palasi Puolaan. Lokakuussa 1950 hänen hakiessaan armeija-asemansa palautusta Fieldorf otti yhteyttäaikanaan hänen komentajanaan toimineeseen kenraali Gustaw Paszkiewicziin. Hänen tietämättään Paszkiewicz oli vastuussa monein puolalaisten Neuvostoliiton vastaisten hahmojen pidätyksistä ja Fieldorf vangittiin 10. marraskuuta 1950. Hän sai syuytteet neuvostojärjestelmän vastaisesta toiminnasta ja kommunistiaktiivien likvidoinneista. 16. huhtikuuta 1952 Fieldorf sai kuolemantuomion ja hänet teloitettiin Varsovassa valituksista huolimatta 24. helmikuuta 1953. Tuomiot kumottiin hänen kuolemansa jälkeen 7. maaliskuuta 1989.
KK Nevėžis
Krepšinio Klubas Nevėžis on liettualainen koripallojoukkue Kėdainiaista.
Historia
Seura perustettiin vuonna 1992 ja kaudeksi 2002–2003 se nousi Liettuan koripalloliigaan. Kaudella 2005–2006 joukkue oli Liettuan liigan neljäs häviten pronssipelissä KK Šiauliaille. Nevėžis eteni Baltian liigan haastajasarjan loppuotteluun kaudella 2007–2008, jossa se voitti VEF Rigan luvuin 81–68. Samalla se varmisti paikkansa Baltian liigan Elite Divisiooniin kaudeksi 2008–2009.
Larry Mullen Jr.
Lawrence Joseph ”Larry” Mullen Jr. (s. 31. lokakuuta 1961 Artane, Dublin, Irlanti ) on irlantilainen muusikko, lauluntekijä ja näyttelijä. Mullen tunnetaan parhaiten irlantilaisen U2-yhtyeen rumpalina ja perustajajäsenenä. Mullenin soittotyylin kehittymiseen on vaikuttanut mittavasti hänen taustansa soittokunnan rumpalina. Hänen tunnetuimpia rumpuosuuksiaan U2:n kappaleista ovat muun muassa ”Sunday Bloody Sunday”, ”Pride (In the Name of Love)”, ”Where the Streets Have No Name”, ”Zoo Station”, ”Mysterious Ways” ja ”City of Blinding Lights”.
U2:n ohella Mullen on vaikuttanut myös erilaisissa musiikillisissa sivuprojekteissa. Vuonna 1993 hän muodosti U2:n Adam Claytonin sekä R.E.M.:in Michael Stipen ja Mike Millsin kanssa kokoonpanon Automatic Baby, ja vuonna 1996 hän levytti yhdessä Claytonin kanssa tunnusmusiikin elokuvaan Vaarallinen tehtävä. Hän on myös näytellyt elokuvissa Man on the Train (2011) ja Tuhat kertaa hyvää yötä (2013).
U2:n jäsenenä Mullen on voittanut urallaan muun muassa 22 Grammy-palkintoa ja Parhaan kappaleen Golden Globe -palkinnon. Vuonna 2016 Rolling Stone sijoitti Mullenin 96. sijalle sadan kaikkien aikojen parhaiden rumpaleiden listallaan.
Varhainen elämä
Laurence Joseph Mullen Jr. syntyi 31. lokakuuta 1961 Artanessa, Dublinissa. Mullen oli perheensä toinen lapsi ja ainoa poika: hänen lisäkseen perheeseen lukeutuivat isosisko Cecilia sekä nuorempi sisko Mary, joka menehtyi vuonna 1973. Hänen vanhempansa olivat virkamiehenä työskennellyt isä Laurence Joseph Mullen Sr. ja äiti Maureen Mullen (o.s. Gaffney). Maureen Mullen menehtyi auto-onnettomuudessa vuonna 1978. Mullenin perhe asui Artanessa osoitteessa 60 Rosemount Avenue.
Mullen soitti nuorena isänsä ehdotuksesta myös Artane Boys Band -soittokunnan rumpalina. Mullenin tausta soittokunnan rumpalina on vaikuttanut merkittävästi hänen soittotyylinsä kehittymiseen, mikä on havaittavissa esimerkiksi U2:n kappaleen ”Sunday Bloody Sunday” rytmikkäässä ja sotilasvaikutteisissa rumpuosuuksissa. Mullen lopetti soittokunnassa soittamisen sen jälkeen, kun muu soittokunta pyysi häntä leikkaamaan olkapäille ulottuneet hiuksensa. Soittokunnan ohella Mullen soitti myös postialan työntekijöiden liiton yhtyeessä, josta hän oli saanut paikan isänsä avustuksella.
U2:n perustaminen
Perustetun kokoonpanon nimi vaihtui pian muotoon Feedback. McCormick ja Martin jättivät yhtyeen jo varhaisessa vaiheessa, minkä jälkeen nimi vaihtui muotoon The Hype. Myös Dik Evans erosi yhtyeestä, ja hänen viimeistä esiintymistään edeltäneenä aikana nimi vaihtui muotoon U2. U2:n muodostivat nyt rumpali Mullen, basisti Adam Clayton, kitaristi David ”The Edge” Evans ja laulaja Paul ”Bono” Hewson.
Musiikillinen työ U2:n ulkopuolella
Urallaan Mullen on tehnyt musiikillista yhteistyötä muun muassa Nanci Griffithin, Daniel Lanoisin, Emmylou Harrisin, Robbie Robertsonin, Paul Bradyn ja B.B. Kingin kanssa. Hän myös sävelsi ja tuotti Irlannin jalkapallomaajoukkueen kannustuslaulun ”Put ’Em Under Pressure” vuoden 1990 jalkapallon maailmanmestaruuskilpailuja varten. Kappaletta soitetaan yhä aktiivisesti Irlannin kotiotteluiden yhteydessä.
Yhdessä U2:n basisti Adam Claytonin kanssa Mullen levytti vuonna 1996 tunnusmusiikin elokuvaan Vaarallinen tehtävä. Kappale nousi niin Britannian singlelistan kuin Yhdysvaltain Billboard Hot 100 -singlelistan seitsemänneksi, ja se oli myös ehdokas Grammy-palkinnon saajaksi kategoriassa Best Pop Instrumental Performance. Vuonna 1993 Mullen ja Clayton muodostivat R.E.M.-yhtyeen Michael Stipen ja Mike Millsin kanssa kokoonpanon Automatic Baby, joka esitti oman versionsa U2:n kappaleesta ”One” Yhdysvaltain presidentti Bill Clintonin virkaanastujaisissa. Kokoonpanon nimi Automatic Baby on viittaus R.E.M.:in vuoden 1992 albumiin Automatic for the People ja U2:n vuoden 1991 albumiin Achtung Baby.
Yksityiselämä
Mullen tapasi pitkäaikaisen elämänkumppaninsa Ann Achesonin opiskellessaan ensimmäistä vuottaan Mount Temple Comprehensive Schoolissa, ja hänellä on Achesonin kanssa kolme lasta: poika Aaron Elvis (syntynyt 4. lokakuuta 1995), tytär Ava (syntynyt 23. joulukuuta 1998) ja poika Ezra (syntynyt helmikuussa 2001). Mullen on tavanomaisesti pitänyt perhe-elämänsä yksityisenä, ja hän on puhunut haastatteluissa yksityiselämäänsä liittyvistä asioista vain harvoin. Hän on irlantilaisen näyttelijä Conor Mullenin serkku.
Vapaa-ajallaan Mullen on tunnettu innokkaana Harley Davidson -moottoripyöräharrastajana: esimerkiksi U2:n Zoo TV Tour -kiertueella Mullen matkusti moottoripyörällä yli 16 000 kilometriä konserttien välipäivinä. Mullen on tunnettu myös suurena Elvis Presley -fanina ja Irlannin jalkapallomaajoukkueen innokkaana kannattajana.
Elämäni niin kuin sen muistan
Elämäni niin kuin sen muistan on Georg Henrik von Wrightin vuonna 2001 ilmestynyt muistelmateos.
Alice Eve
Alice Sophia Eve (s. 6. helmikuuta 1982 Lontoo) on englantilainen näyttelijä. Hänet tunnetaan muun muassa elo­kuvista Rajattu maa (2009), Aivan liian hotti (2010), Korppi (2012) ja Star Trek Into Darkness (2013).
Varhainen elämä
Even vanhemmat ovat näyttelijät Trevor Eve ja Sharon Maughan. Hänellä on kaksi nuorempaa veljeä. Opiskellessaan St Catherine’s Collegessa Oxfordissa Eve esiintyi useissa opiskelija­näytelmissä.
Ura
Even ura alkoi televisio­rooleista sekä elo­kuvasta Näyttämön kaunotar (2004). Vuonna 2010 Evellä oli nais­pää­osa romanttisessa komedia­elo­kuvassa Aivan liian hotti. Hän näytteli myös sivu­roolin elo­kuvassa Sex and the City – Sinkkuelämää 2. Vuonna 2011 Evellä oli neljän jakson rooli televisio­sarjassa Entourage. Hän näytteli myös nuorta agenttia Men in Black III -elo­kuvassa.
Yksityiselämä
Eve asuu Lontoossa ja Los Angelesissa. Hänellä on heterokromia, eli hänen silmänsä ovat eri väriset: vasen sininen ja oikea vihreä. 31. joulu­kuuta 2014 Eve meni naimisiin yhteisistä koulu­ajoista saakka tuntemansa liike­mies Alex Cowper-Smithin kanssa.
Luettelo Yhdysvaltain Whig-puolueen puoluekokouksista
Tämä on luettelo Yhdysvaltain Whig-puolueen puoluekokouksista. Puoluekokous valitsee puolueen presidenttiehdokkaan neljän vuoden välein.
Huom.
Painin maailmanmestaruuskilpailut 1965 (kreikkalais-roomalainen paini)
Vuoden 1965 painin maailmanmestaruuskilpailut järjestettiin kreikkalais-roomalaisen painin osalta Tampereella, Suomessa. Kisoissa painittiin kahdeksassa painoluokassa.
Samana vuonna järjestettiin erikseen vapaapainin MM-kilpailut Manchesterissa.
Mitalistit
thumb|left|350px|Kisaisännän Suomen joukkue kisoissa: [[Haukiputaan Heitto|Haukiputaan Heiton Eero Tapio, toinen vasemmalta. Muut joukkueen jäsenet vas: Arje Nadbornik, Tapio, Veikko Koivuniemi, Martti Laakso, Kaarlo Wieser, Raimo Taskinen, Arto Savolainen, Reino Salimäki ja valmentaja Veijo Vasko ja joukkueenjohtaja Kalervo Rauhala.]]
Lähteet
Ringer-Weltmeisterschaften 1965 1965 World Wrestling Championships Campeonato Mundial de Lucha de 1965 fa:مسابقات قهرمانی کشتی جهان ۱۹۶۵ Mistrzostwa Świata w Zapasach 1965 Чемпионат мира по борьбе 1965 1965 Dünya Güreş Şampiyonası
Kailaanlammi
Kailaanlammi on pieni järvi Tammelan Patamon kylässä Torronsuon eteläpuolella. Järven korkeus merenpinnasta on 115,7 metriä, pinta-ala 1,52 hehtaaria ja rantaviivan pituus 0,73 kilometriä.
Kailaanlammiin laskee luoteesta pitkin ojitettua suonotkelmaa Karkonlammi (korkeus merenpinnasta 117,4 metriä). Kailaanlampi on lännessä noin 90 metrin levyisen suokannaksen välityksellä yhteydessä Hakolammiin (korkeus 115,2 metriä merenpinnasta), joka edelleen laskee pitkin ojitettua suonotkelmaa Torronsuohon.
TAGAP: The Apocalyptic Game About Penguins
TAGAP on suomalainen peli, joka kertoo väkivaltaisesta pingviinistä tasohyppelytyylisessä pelimaastossa. Pelisarjan päähenkilöinä ovat pingviinit Pablo ja Pedro.
Peli
thumb|600px|Peli on [[2D|kaksiulotteinen sivustapäin kuvattu tasohyppely-peli. Tarkoituksena on nirhata vaaralliset zombi- tai alienpingviinit ja kerätä erilaisia pillereitä ja laatikoita sekä edetä pelissä eteenpäin.]]
Ohjaaminen
Pelissä käytetään näppäimistöä hahmon ohjaamiseen. Aseita käytetään hiirellä, joka mahdollistaa 360o ampumisalueen. TAGAP 2:ssa alas osoittavalla nuolella pystyy tekemään pingviiniliu'un.